钦定古今图书集成/历象汇编/岁功典/第102卷 > 《补笔谈》 > 干支总考
## 钦定古今图书集成/历象汇编/岁功典/第102卷 > 《补笔谈》 > 干支总考

子午属庚：

此纳甲之法。《震》初爻纳庚子，庚午也。

丑未属辛：

《巽》初爻纳“辛丑” 、辛未也。

卯酉属己：

《离》初爻纳己卯、己酉也。

寅申属戊：

《坎》初爻纳“戊寅” 、戊申也。

辰戌属丙。

《艮》初爻“纳丙辰” 、丙戌也。

己亥属丁：

《兑》初爻纳“丁巳” 、丁亥也。

一言而得之者，《宫》与《土》也。

《假命》，庚子庚午，一言便得庚；辛丑辛未，一言便得辛；戊寅戊申，一言便得戊；己卯己酉，一言便得己；故“皆属土” ，馀仿此。

三言“而得之”者，《征》与《火》也。

假令戊子、戊午皆三言而得庚；己丑、己未皆三言而得辛；丙寅、丙申皆三言而得戊；丁卯、丁酉皆三言而得己。故皆属火。

五言而得之者，羽与《水》也。

假令丙子、丙午皆五言而得庚，丁丑、丁未皆五言而得辛，甲寅、甲申皆五言而得戊，乙卯、乙酉皆五言而得己，故“皆属水。”

七言而得之者，商与《金》也。

假令甲子、甲午，皆七言而得庚；乙丑、乙未，皆七言而得辛；壬寅、壬申皆七言而得戊；癸卯、癸酉皆七言而得己。故“皆属金。”

《九》言而得之者，“角”与木也。

假令壬子、壬午皆九言而得庚；癸丑、癸未皆九言而得辛；庚寅、庚申皆九言而得戊；辛卯、辛酉皆九言而得己。故“皆属木。”

此出于《抱朴子》。云是《河图》玉版之文。然则一何以属
土。三何以属火。五何以属金。其说云中央。“天之气
一，南方丹天之气三，北方元天之气五，西方素天之
气七，东方苍天之气九。”皆奇数而无偶，故皆莫知何
义，都不可推考。

“五行之时，谓之五辰”者，春夏秋冬各主一时，以四时
分属五行，则春夏秋冬虽属木火金水，而建辰、建未、
建戌、建丑之月，各有十八日属土，故不可以时言，须
当以月言月，谓之十二辰，则五行之时谓之五辰也。
《黄帝素问》有五运六气。所谓五运者，甲己为土运，乙

问·五运大论》，黄帝问五运之所始于，岐伯引《太始天
元册文》曰：“始于戊己之分。”所谓戊己分者，奎壁角轸，
则天地之门户也。王冰注引《遁甲》，六戊为天门，六己
为地户。天门在戌亥之间，奎壁之分；地户在辰巳之
间，角轸之分。凡阴阳皆始于辰。

上篇所论，十二月，谓之十二辰；十二支亦谓之十二
辰；十二时，亦谓之十二辰；日月星谓之“三辰”；五行之
时，谓之“五辰。”

“五运起于角轸”者，亦始于辰也。甲己之岁戊己天
之气经于角轸，故为“土运，戊辰、己巳也。”

角属辰，轸属巳，甲己之岁得戊辰、己巳，干皆土，故为
“土运。”下皆同此。

乙庚之岁，庚辛素天之气，经于角轸，故为“金运。庚辰、
辛巳”也。

丙辛之岁，壬癸元天之气，经于角轸，故为“水运，壬辰
癸巳也。”

丁壬之岁，甲乙苍天之气，经于角轸，故为“木运，甲辰、
乙巳也。”

戊癸之岁，丙丁丹天之气，经于角轸，故为“火运，丙辰、
丁巳也。”

《素问》曰：“始于奎壁角轸，则天地之门户也。”凡运临角、
轸，则气在奎、壁以应之，气与运常司天地之门户，故
曰：土位之下，风气承之者，甲己之岁，戊己土临角、轸，
则甲乙木在奎壁。

奎属戊，壁属亥，甲己之岁，得甲戌乙亥，下皆同此。
曰“金位之下，火气承之”者，乙庚之岁，庚辛金临角轸，
则丙丁火在奎壁。

曰：“水位之下，土气承之者，丙辛之岁，壬癸水临角轸，
则戊己土在奎壁。”

曰：“风位之下，金气承之者，丁壬之岁，甲乙木临角轸，
则庚辛金在奎壁。”

曰：“相火之下，水气承之”者，戊癸之岁，丙丁火临角轸，
则壬癸水在奎壁。

古今言《素问》者，皆莫能喻，故具论于此。

世之言阴阳者，以十干寄于十二支，各有五行相从，
唯戊己则常与丙丁同行。五行家则以戊寄于巳，己
寄于午；六壬家亦以戊寄于巳，而以己寄于未。
唯《素问》以奎壁为戊分，角轸为己分，奎壁在戌亥之
间谓之戊分，则戊当在戌也；角轸在辰巳之间谓之
己分，则己当在辰也。遁甲以六戊为天门，在戌亥之
间，则戊亦当在戌；六己为地户，在辰巳之间，则己亦
当在辰。辰戌皆土位，故戊己寄焉，二说正相合。按：《字
书》戌从戊从一，则戊寄于戌，盖有从来，辰文从厂从
丐。从乙从己，则己寄于辰，与《素问》遁甲相符矣。五
行土，常与水相随。戊，阳土也，一水之生数也；水乃金
之子，水寄于西方金之末。有生水也，而旺土包之，相
成之理如是。己，阴土也，六水之成数也；水乃木之母，
水寄于东方木之末。〈阙二字〉水也而衰土。相与隐于厂
下者，水土之墓也。〈阙三字〉之可居者乙隐也。